NaiveNeuron/SloPal huggingface dataset:
Žitňanská, Jana, poslankyňa NR SR (2013-12-04):
Ďakujem veľmi pekne. Ja by som pána poslanca chcela podporiť v jednej veci a síce, keď hovoril o tom, že školstvo by malo byť zamerané na dieťa. Naozaj sme často svedkami, až príliš často toho, že sa hovorí o financovaní školstva a taká škola, onaká škola, ale my predsa nefinancujeme celý tento systém kvôli tomu, aby nejaké školy stáli, ale preto, že tam chodia deti a sa tam vzdelávajú, čiže naozaj, a od toho potom, ak by sme si osvojili túto filozofiu, že financujeme vzdelávanie konkrétnych detí a nie prevádzku nejakých budov, asi by sme sa na tú problematiku pozerali ináč aj vo vzťahu k zdravotne znevýhodneným, aj vo vzťahu k deťom zo sociálne znevýhodneného prostredia. Tak isto by sme možno hovorili viacej o tom, ako urobiť ten systém priepustnejší, to, čo hovoril aj pán kolega Poliačik, aby sme tu zákonom nezadefinovali, že len dve triedy sa môžu spojiť, prečo by ten systém nemohol byť priepustný ako v iných krajinách, kde naozaj nezáleží tak na veku, ale na tom, ktoré dieťa je v akom predmete vyspelé, a môže si vyskladať ten rozvrh podľa svojich schopností a nie teda len preto, že má nejaký vek, tak musí v tom istom čase absolvovať všetky predmety so svojimi rovesníkmi. Myslím si, že by sme mali byť naozaj otvorenejší. Ten vývoj ide veľmi rýchlo dopredu, dnes škola nie je jediným miestom, kde sa deti učia, učitelia nie sú jedinou studnicou múdrosti, je tu internet, je tu televízia, je tu množstvo rôznych impulzov zvonku a mali by sme to brať do úvahy. Faktom ale je, a to opäť budem súhlasiť s pánom poslancom Poliačikom, pokiaľ na ministerstve budú rozhodovať ľudia ako pán štátny tajomník Chudoba, ktorý ešte 15 rokov po revolúcii povedal, že on sa stále pozerá na svet tak, ako sa pozeral v roku 1989, tak potom asi naozaj nemôžeme očakávať, že bude ministerstvo odvážne, reformné a bude myslieť na budúcnosť otvorene a nebude sa vracať do minulosti. Ďakujem.
Sulík, Richard, predseda NR SR (2011-03-22):
Pán poslanec, preruším vás. Poprosím opätovne kolegov, keby mohli venovať pozornosť rečníkovi. Prosím vás, choďte diskutovať von. Ďakujem pekne. Nech sa páči, pán Madej.
Hrnčiar, Andrej, podpredseda NR SR (2019-04-04):
Ďakujem. Pán poslanec, doplňujúca otázka? Veľmi rýchlo.
Marcinčin, Anton, poslanec NR SR (2011-10-18):
Ďakujem. Vážený pán predsedajúci, vážené panie poslankyne, vážení páni poslanci, dovoľte mi, aby som vystúpil k vládnemu návrhu zákona o spotrebnej dani z alkoholických nápojov (tlač 512) ako spravodajca výboru pre financie a rozpočet. Uvedený návrh bol doručený v stanovenej lehote, čím boli splnené podmienky určené zákonom Národnej rady o rokovacom poriadku. Predseda Národnej rady posúdil uvedený návrh a zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v zákone o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a zrejme aj jej účel. Po rozprave odporučím, aby po prvé, podľa zákona o rokovacom poriadku Národná rada uvedený návrh zákona prerokovala v druhom čítaní a v súlade s rozhodnutím predsedu Národnej rady prerokovali výbory: výbor pre financie a rozpočet, ústavnoprávny výbor a výbor pre pôdohospodárstvo a životné prostredie. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsiatich dvoch dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Bugár, Béla, podpredseda NR SR (2016-10-19):
Ďakujem. Takže, vážené panie poslankyne, páni poslanci, otváram možnosť ústne sa prihlásiť k tomuto bodu. Pýtam sa, či sa hlási ústne do rozpravy niekto z prítomných poslankýň a poslancov. Konštatujem, že nie je to... Bola ste rýchlejšia. Takže ako jediná sa hlási pani poslankyňa Grausová. Končím možnosť sa prihlásiť ústne do rozpravy. Pani poslankyňa Grausová, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 245.)
Bugár, Béla, podpredseda NR SR (2017-06-16):
Pán poslanec Kollár, nech sa páči, máte slovo a mikrofón.
P. Hrušovský, predseda NR SR: (2005-06-30):
(Hlasovanie.) 135 prítomných, 54 za, 3 proti, 77 sa zdržalo, 1 nehlasoval. Neschválili sme návrh pani poslankyne Muškovej.
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 144, za 82, proti 45, zdržali sa 11, nehlasovali 6. Konštatujem, že Národná rada na návrh vlády rozhodla, že tento návrh zákona prerokuje v skrátenom legislatívnom konaní. Pokračujeme hlasovaním o bode 85 schváleného programu, ktorým je prvé čítanie o návrhu poslankyne Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1360. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Mihálovi. Nech sa páči, pán poslanec. (Hlasovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1360.)
Grendel, Gábor, podpredseda NR SR (2020-12-08):
Ďakujem, pán minister, prosím, zaujmite miesto pre navrhovateľov. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Ľubošovi Krajčírovi, aby predniesol spravodajskú informáciu.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 130, za 13, proti 35, zdržalo sa 79, nehlasovali 3. Národná rada nebude pokračovať v rokovaní o tomto návrhu zákona. Pán poslanec, môžte uviesť hlasovanie v prvom čítaní o návrhu poslancov Schlosára a Beluského na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov, tlač 1609, bod 57. Nech sa páči, máte slovo. (Hlasovanie o návrhu poslancov Národnej rady Slovenskej republiky Rastislava Schlosára a Martina Beluského na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 1609.)
Kamenický, Ladislav, minister financií SR (2019-09-11):
Ďakujem pekne. Súčasťou tohto návrhu je zvýšenie veľkostných podmienok, na základe ktorých vzniká povinnosť overenia účtovných závierok audítorov, z dnešných, pri majetku, z 1 mil. eur na 2 mil. eur, pri čistom obrate z 2 mil. eur na 4 mil. eur, počet zamestnancov 30 je nezmenený. V súčasnosti tejto povinnosti zodpovedá cca 3 % subjektov, čo je 5 400 obchodných spoločností. Po novom to bude cca 1,6 %, čo je cca 3 100 obchodných spoločností. Toto predstavuje zníženie nákladov na audit, ako aj zníženie administratívnej záťaže u cca 2 300 obchodných spoločností. Podľa kalkulačky Ministerstva hospodárstva Slovenskej republiky boli vyčíslené úsporné náklady na strane subjektov vo výške okolo 9 mil. eur. Podmienky napriek zmene v raste ekonomiky sa neopravovali od roku 2009. Slovensko nastavenými podmienkami patrí dnes medzi tých 10 členských štátov EÚ, ktoré majú prísnejšie nastavené kritériá. Čiže ideme ich zvoľňovať, ako sú napríklad Luxembursko, Francúzsko, Švédsko, Fínsko, Maďarsko. Tie slabšie kritériá má až 18 krajín, ku ktorým sa chceme pridať. Medzi nimi napríklad Česko, Poľsko, Rakúsko a ďalší. Zníženie počtu účtovných jednotiek, ktoré musia uvádzať vo výročnej správe nefinančné informácie týkajúce sa opisu politickej rozmanitosti, v súčasnosti robia opis tie, ktoré emitovali napríklad cenné papiere, akcie, dlhopisy, zmenky, šeky, kupóny a podobne. Navrhuje sa, aby tento opis robili iba tie, ktoré emitovali akcie, je to vlastne zabezpečenie odstraňovania tzv. goldplatingu, čiže zbytočnej administratívnej záťaže, vyplývajúceho nad rámec smernice Európskej únie. Zavedenie overenia údajov o výkaze vybraných údajov z účtovej závierky audítorom pre účtovné jednotky, ktoré nespadajú pod dohľad Národnej banky Slovenska. Časté nedostatky vo výkazoch, ktoré boli, ktoré sú zverejňované v registri účtovných závierok, napríklad výsledok hospodárenia nie je totožný s výsledkom vykazovaným v účtovnej závierke. Vo výkazoch sa aktíva nerovnajú pasívam, súčtové chyby v prehľadoch, predloženie napríklad výkazu na starom tlačive v inom ako požadovanom formáte. Vážené panie poslankyne a páni poslanci, dovolím si vás požiadať o podporu a schválenie predloženého návrhu zákona. Ďakujem pekne.
V. Veteška, podpredseda NR SR: (2008-04-10):
Ako prvý vystúpi pán poslanec Ivančo.
Blaha, Ľuboš, podpredseda NR SR (2023-12-18):
Pán poslanec Rastislav Krátky.
Hrnčiar, Andrej, podpredseda NR SR (2019-09-12):
(Zaznievanie gongu.) Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 326/2005 Z. z. o lesoch, tlač 1509, bod 30 schváleného programu. Spoločným spravodajcom je člen výboru pre pôdohospodárstvo a životné prostredie poslanec Ján Kvorka. Prosím ho, aby hlasovanie uvádzal. Tlač 1509, bod 30 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a o zmene a doplnení zákona č. 113/2018 Z. z. o uvádzaní dreva a výrokov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1509.)
P. Hrušovský, podpredseda NR SR: (2002-05-24):
Teraz dávam slovo pánovi poslancovi Kujanovi a prosím, aby ako poverený spravodajca informoval Národnú radu o odporúčaní gestorského výboru. M. Kujan, poslanec: Vážený pán predsedajúci, vážené panie poslankyne, vážení páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k návrhu poslanca Národnej rady Slovenskej republiky Jaroslava Slaného na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov, ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa má uskutočniť jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 60. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu zákona. Vážený pán predsedajúci, skončil som, prosím, otvorte rozpravu k návrhu zákona.
Ľ. Mušková, poslankyňa: (2003-10-30):
Áno, hovorili ste o tom, že ste dali teraz nejaké peniaze. Sama vláda ale priznala, že v rozpočte chýbalo 1,2 mld. na malé školstvo, a tých 756 miliónov, ktoré ste dali školám, určite nebude postačovať, to je predsa logické. Ja by som vás z tohto miesta chcela poprosiť, že skutočne tá situácia je taká vážna a kritická na školách, že toto nastane a nebude môcť byť dodržaná ústava, že deti majú povinnú školskú dochádzku. Nežiadam od vás odpoveď, ale ak by ste mohli sľúbiť z tohto miesta, že to budete riešiť, bola by som skutočne veľmi rada, pretože už nikto iný, len minister financií to môže riešiť.
Kremský, Peter, poslanec NR SR (2022-12-13):
Vážený pán predsedajúci, vážené panie poslankyne, vážení páni poslanci, predseda Národnej rady Slovenskej republiky svojím rozhodnutím č. 1390 z 2. decembra 2022 pridelil návrh vlády na skrátené legislatívne konanie o vládnom návrhu zákona o solidárnom príspevku z činnosti v odvetviach ropy, zemného plynu, uhlia a rafinérií a o doplnení niektorých zákonov, tlač 1331, na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. K uvedenému návrhu bola zvolaná 116. schôdza Výboru Národnej rady Slovenskej republiky pre financie a rozpočet na 5. decembra 2022. Výbor pre financie a rozpočet o návrhu nerokoval, pretože podľa § 52 ods. 2 zákona Národnej rady Slovenskej republiky o rokovacom poriadku v znení neskorších predpisov nebol uznášaniaschopný. Z dvanásť členov Výboru Národnej rady Slovenskej republiky pre financie a rozpočet bolo prítomných päť členov. Vážený pán predsedajúci, prosím, otvorte rozpravu. Ďakujem.
Mikulec, Roman, minister vnútra SR (2020-11-26):
Ďakujem pekne za slovo. Vážený pán predseda, vážené dámy poslankyne, vážení páni poslanci, predložený návrh zákona je novelizáciou troch zákonov. V základnom článku v novele zákona o archívoch a registratúrach sa plní záväzok implementovať nariadenie Európskej únie o vstupe a dovoze tovaru kultúrnej hodnoty, ktoré sleduje cieľ zabrániť dovozu tohoto tovaru do Európskej únie, ak bol odcudzený v iných štátoch. Popri tom sú v návrhu novely zapracované aktuálne poznatky a požiadavky vyplývajúce z uplatňovania zákona v praxi tak na úseku registratúry, ako aj na úseku archívov. V novele zákona o ochrane utajovaných skutoční sa v nadväznosti na úpravy zákona o archívoch a registratúrach zriaďuje centrálne úložisko utajovaných skutočností. Umožňuje sa ústredným orgánom štátnej správy uložiť v tomto úložisku archívne dokumenty obsahujúce utajované skutočnosti, čím si ústredné orgány štátnej správy môžu znížiť administratívnu záťaž. Praktické podmienky pre plnenie tejto pôsobnosti Národného bezpečnostného úradu sú už vytvorené. Článok 3 návrhu obsahuje novelu zákona o registri mimovládnych neziskových organizácií, ktorá posúva účinnosť povinnosti viesť v registri elektronickú zbierku listín týchto organizácií. Dôvodom je potreba ďalšieho časového priestoru pre praktickú realizáciu digitalizácie príslušných dokumentov. Predložený návrh nepredstavuje žiadnu ďalšiu administratívnu záťaž pre subjekty verejnej správy ani pre subjekty podnikateľského prostredia. Naopak, jeho schválením dôjde k efektívnejšiemu plneniu niektorých povinností na úseku správy registratúry. Návrh zákona bol prerokovaný v určených výboroch. Pripomienky, ktoré vzišli z týchto výborov, odporúčam schváliť tak, ako to navrhuje gestorský výbor. Vážený pán predseda, vážené dámy poslankyne, vážení páni poslanci, dovoľujem si vás požiadať o schválenie predloženého návrhu zákona. Ďakujem pekne.
Brocka, Július, poslanec NR SR (2014-12-03):
Pán minister, ja by som chcel doplniť vaše jednostranné vystúpenie o niektoré ďalšie informácie alebo postrehy. Vy ste spokojný s rozpočtom, aký je načrtnutý v návrhu štátneho rozpočtu na budúci rok, ale chýbalo mi vo vašom vystúpení slovo o tom, že sú veci, ktoré sú vážnym problémom a nie sú nijako vo vašom rezorte pokryté. A vy dokonca ešte aj vyvolávate v spoločnosti pocit, že je situácia tak dobrá, že môžeme byť spokojní. Vy sa chválite sociálnym balíčkom a pritom je to len ďalší príklad toho, ako ten život na dlh vy len prehlbujete. Pán minister, vlaky zadarmo, ktoré ste ohlásili, že to bude stáť 13 mil., už dnes odborníci hovoria, že to nebude 13, ale bude to 43 miliónov. V situácii, keď v rozpočte je deficit rozpočtu na úrovni 2,4 mld eur. A vy sa idete takýmito opatreniami chváliť! A na druhej strane pre rodiny, ktoré naozaj by potrebovali pomoc, tak tam nie je žiadne opatrenie konkrétne, ktorým by ste pomohli rodinám s deťmi. Na jednej strane ste výrazne obmedzili nezdaniteľné minimum na manželku a ministerstvo financií sa už zaoberá redukovaním daňového bonusu na dieťa. Vôbec ste nehovorili o situácii v Sociálnej poisťovni, kde vlastne, ak by som to obrazne povedal, tak už dva mesiace na konci roka sú dôchodky na dlh. Čo s tým chcete robiť? O tom sme ani slovo od vás nepočuli. Marketingové vystúpenie... (Prerušenie vystúpenia časomerom.)
Bihariová, Irena, poslankyňa NR SR (2024-01-09):
Viete prečo? Ja vám to presne poviem. Pretože to sú, ide o to, že vy sa, vy argumentujete tým, že prichádza k porušovaniu ľudských práv... (Prerušenie vystúpenia predsedajúcim.)
Huba, Mikuláš, poslanec NR SR (2015-06-24):
Chcem podotknúť len to, že táto výzva je približne týždeň stará. Čiže nereaguje na niektoré novšie vyjadrenia či už pána premiéra alebo ďalších. Zároveň musím sa pripojiť aj k tomu kritickému tónu, že tie prvé vyjadrenia aj pána premiéra neboli práve najšťastnejšie. Dokonca ani to vyjadrenie, ktorým reagoval na demonštráciu alebo, ako to nazvať, vlnu násilia, ktorá sa prehnala Bratislavou v sobotu, lebo tá ako keby nepriamo nahrávala samotným účastníkom, hovoriac, že vylamujú už otvorené alebo vylomené dvere a podobne. Je to vec interpretácie, ale takto si to aj väčšina komentátorov vysvetlila, lebo veľmi sa to inak vysvetliť nedá. Možno by sme sa mali vrátiť k tomu, čo som povedal ja na záver. Ja som naozaj odcitoval túto výzvu. Môžeme si o nej myslieť čokoľvek, ale myslím si, že aj tí signatári boli vedení dobrou vôľou. Reagovali naozaj na tie prvotné reakcie. A ten ich zoznam, ktorý som len skrátene prečítal, svedčí o tom, že sú to organizácie a ľudia, ktorých, by som povedal, užitočnosť, obetavosť a nezištnosť sú nespochybniteľné. A čo je aj sympatické, keď ste si pozreli ten zoznam tých signatárov, resp. tých organizácií, naozaj sa tentoraz podarilo preklenúť ideologické rozpory povedzme z čias referenda spred niekoľkých mesiacov, keď si zoberiete, že je tam celý rad katolíckych, ak to tak mám zjednodušiť, organizácií a zároveň tých, ktoré možno v tom spore o referendové otázky stáli proti sebe. Takže všetko zlé je na niečo dobré. Ak na nič iné nie je dobrá táto kríza, ktorá je inak tragédiou, tak aspoň na to, že zjednotí možno náš tretí sektor na spoločných pozíciách. Tak len toľko. Ďakujem pekne.
Číž, Miroslav, podpredseda NR SR (2015-03-19):
Ďakujem, pán minister. Pýtam sa spravodajcu, či chce zaujať stanovisko. (Reakcia spravodajcu.) Nie. Takže, kolegyne, kolegovia, prerušujem rokovanie o tomto bode programu. Teraz, kolegyne, kolegovia, nasleduje druhé čítanie o vládnom návrhu zákona o kontrole výkonu niektorých rozhodnutí technickými prostriedkami a o zmene a doplnení niektorých zákonov (parlamentná tlač číslo 1350, spoločná správa výborov tlač číslo 1350a). Opäť má slovo pán minister Borec. A tento vládny návrh zákona odôvodní.
Sulík, Richard, predseda NR SR (2011-10-11):
Ďakujem. S faktickými poznámkami sa prihlásili štyria poslanci, traja poslanci, piati poslanci. Uzatváram možnosť. Slovo má pán poslanec Jurčík.
Bugár, Béla, podpredseda NR SR (2011-07-06):
Na vystúpenie pána poslanca s faktickými poznámkami dvaja. Končím možnosť sa prihlásiť. (Ruch v sále.) Páni poslanci! Pán poslanec Lazár, to ,,péčko" má byť predpokladám, že faktická poznámka? Nie? Faktická poznámka. A ukončil som možnosť, ale dobre, dnes je po sviatku, takže v poriadku. Štyria poslanci, končím možnosť sa prihlásiť do faktických poznámok. Pán poslanec Novotný, nech sa páči.
Bublavý, Dušan, poslanec NR SR (2017-02-02):
Pán podpredseda, dajte hlasovať o návrhu zákona ako o celku s odporúčaním gestorského výboru schváliť.
Medvecký, Andrej, poslanec NR SR (2022-02-11):
Ďakujem kolegom za pozitívne stanovisko a tým chcel by som aj vyzvať ďalších kolegov z liberálnych strán, ktorí tu síce nesedeli, ale verím, že tento návrh zákona si prečítali a ho podporia, pretože ekológia je nosnou témou všetkých liberálnych strán a mali by tento zákon jednoznačne podporiť, ak im nejde predovšetkým len o politiku, ale ide im fakt o životné prostredie. Ďakujem.
Dostál, Ondrej, poslanec NR SR (2024-06-21):
Škoda, že tu nie je pán minister Kaliňák, lebo teda chcem reagovať na tú časť vystúpenia alebo aj na tú časť vystúpenia pána poslanca Krúpu, ktorá, ktorou reagoval na predchádzajúce vyjadrenie pána ministra Kaliňáka. Ide, ide o to vyvažovanie práv, ktoré tu bolo častokrát spomínané, keď k viacerým právam, viaceré práva kolidujú alebo keď sa má zasiahnuť do nejakých základných práv a slobôd, no tak treba veľmi pozorne zvažovať, ktoré právo obmedzím na úkor ktorého, a musí sa tam urobiť nejaký test proporcionality a musí sa teda zvážiť, ktorý zásah je vážnejší, ako sa navzájom majú tie zásahy. Čiže nie je to tak, že nejaké právo je v slovenskej ústave napísané skôr ako to druhé, tak má automaticky prednosť. Tam sa musí zvažovať, aké vážne sú tie práva, aký vážny zásah a ujma na tých právach hrozí v jednom a v druhom prípade. A to je práve vec, ktorá sa ťažko robí v skrátenom legislatívnom konaní a mala by tomu predchádzať dlhšia diskusia s účasťou nielen, nielen poslancov. Preto, a tu boli tiež spomínané, na to tiež reagoval pán poslanec Krúpa, keď sa vypínali tie weby, tak to bola vec, ktorá sa robila bezprostredne v reakcii na ruskú agresiu proti Ukrajine, plnoformátovú inváziu v situácii, keď Rusko vedie hybridnú vojnu proti Západu či vedome šíri konšpirácie, hoaxy, tak sa pristúpilo k nejakému opatreniu, ale práve preto, že sme si uvedomovali, že je to zásah do základných práv a slobôd, neurobili sme to ako trvalé opatrenie, urobili sme to ako opatrenie na tri mesiace a povedali sme, že ak vláda chce, aby to pokračovalo, tak má pripraviť v normálnom konaní nejaký návrh, ktorým to bude vyvažovať. To sa nepodarilo, dokonca sa nepodarilo nájsť ten návrh. Čiže aj preto o obmedzení zhromažďovacieho práva v skrátenom... (Prerušenie vystúpenia časomerom.)
Janckulík, Igor, poslanec NR SR (2019-10-24):
Ďakujem. Pán Raši, keby ste sa nevenovali splnomocnencovi vlády vo vašej prvej odpovedi, tak určite by ste to stihli, ale vy ste sa venovali iným témam. Je mi ľúto, že pán premiér nevie rozdiel medzi rýchlostnou cestou a diaľnicou. To je veľký rozdiel. Pán premiér a vláda táto spravila iba pre sever Slovenska to, že zastavili výstavbu tunela Višňové, čo je veľmi smutné. Veľmi smutné, opakujem. Stále je tu posúvanie termínov. Investorský, už je doslova nahnevaný, že 15 rokov čakajú na výstavbu ciest. Vy chcete, aby Kia odišla zo Slovenska? Alebo čo chcete s tým robiť? Pán Raši, ak si myslíte, že vy ma nejako urazíte, vy ma nemáte čím uraziť. Ale vy ste urazili obyvateľov Kysúc, baštu SMER-u. Tých urážate. Urážate vodičov, ktorí dennodenne stoja v kolónach, ktorí sa nemajú ako dostať ku doktorovi, nemajú sa ako dostať do škôl a kopu iných vecí. Tých urážate s týmto posúvaním stále termínov. A vy tu čítate pomaly nejaké litánie. Veď tam sú stále prieťahy. Prečo sú tie prieťahy? Prečo NDS-ka nekoná? Kto je za to zodpovedný? Ďakujem.
Richter, Ján, poslanec NR SR (2024-10-23):
Prejdeme k hlasovaniu o pozmeňujúcich a doplňujúcich návrhoch podaných v rozprave. Dajte, prosím, hlasovať o doplňujúcom návrhu pána poslanca Kišša.
Zmajkovičová, Renáta, podpredsedníčka NR SR (2014-06-05):
Posledným písomne prihláseným do rozpravy je pán poslanec Chren. Nech sa páči, máte slovo.
P. Hrušovský, predseda NR SR: (2003-07-04):
(Hlasovanie.) 133 prítomných, 131 za návrh, 1 sa zdržal, 1 nehlasoval. Návrh sme schválili. (Ruch v sále.) Prosím, pani poslankyňa, keby ste nevyrušovali pána poslanca Kaliňáka. (Smiech v sále.) Pani poslankyňa, prosím o ďalší návrh.
Blaha, Ľuboš, poslanec NR SR (2014-12-12):
Ďakujem pekne. Priznám sa, že v dejinách politológie som na takéto niečo ešte nenarazil, taký zaujímavý obrat, že zhruba do 11.55 sme odvolávali pána Počiatka a od 11.55 odvolávame pána Figeľa, pretože toto bola reč odvolávaného ministra. Pán Figeľ sa tu vyviňoval. On proste naozaj má pocit, a veľmi správny, že je dneska odvolávaný on. A má pocit, že toto odvolávanie nie je len nejakým účelom strany SMER. Ale videli ste ten potlesk kolegov z KDH? Dvaja! Ja som to videl odtiaľto. Dvaja vám tlieskali z celého klubu. Čiže toto, ja mám pocit, že táto schôdza nie je o Počiatkovi, táto schôdza je vnútorný problém KDH a oni si tu riešia domáce, domáce problémy. A mám pocit, že najväčších nepriateľov, pán Figeľ, nemáte v SMER-e, ale vnútri v KDH. Úprimne, nikdy by mi vás nebolo tak ľúto ako dnes, naozaj. Ale zaslúžite si. Zaslúžite si tento výprask, pretože ste narobili toľko vecí, ktoré si zase Slovensko nezaslúžilo. Čiže ja vám želám naozaj všetko dobré a verím tomu, že by ste už možno mohli aj zavesiť politiku na klinec a venovať sa habilitácii.
Šimečka, Michal, podpredseda NR SR (2024-01-19):
Ďakujem. Teda dlžím vám informáciu, že tých faktických na vystúpenie pani Marcinkovej je 21. Pán poslanec Dostál.
Figeľ, Ján, podpredseda NR SR (2012-09-13):
S ďalšou faktickou pani poslankyňa Vaľová. Nech sa páči.
Pellegrini, Peter, predseda NR SR (2024-02-27):
Národná rada rozhodla hlasovaním, že takto bude postupovať, pani poslankyňa. Pán poslanec Dostál.
Žitňanská, Lucia, podpredsedníčka vlády a ministerka spravodlivosti SR (2017-02-09):
Ďakujem pekne, pán predsedajúci. Vážené kolegyne, vážení kolegovia, dovoľujem si predložiť návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov. Účelom návrhu na skrátené legislatívne konanie je rýchlo a flexibilne reagovať na situáciu, ktorá vznikla v rámci interpretácie ustanovení zákona o registri partnerov verejného sektora. K tomuto návrhu dochádza najmä z podnetu Ministerstva financií Slovenskej republiky, ale aj niektorých iných subjektov, ktorí poukázali na potrebu určitého precizovania definície partnera verejného sektora, ako aj zmluvy, ktorá tvorí právny titul pre vzťah medzi partnerom verejného sektora a samotným verejným sektorom. Návrh zákona preto vyníma z definície zmluvy zavedenej na účel zákona také zmluvy, ktorých účastníkom je Agentúra pre riadenie dlhu a likvidity, ako aj Národná banka Slovenska pri plnení ich pôsobnosti, ktorá sa týka verejne obchodovaných dlhopisov a iných finančných nástrojov alebo dvojstranných obchodov na medzinárodnom finančnom trhu za účelom riadenia menového alebo úrokového rizika štátu a riadenia jeho likvidity. Dôvodom na urýchlené schválenie vládneho návrhu zákona je najmä to, že v dôsledku povinnosti registrácie zmluvných partnerov, resp. investorov nadobúdajúcich v rámci uvedených obchodov finančné nástroje reálne hrozí výrazné zníženie atraktívnosti finančných nástrojov vydávaných slovenskými emitentmi a z toho vyplývajúce obmedzenie alebo zdraženie financovania. Aj ja to poviem veľmi jednoducho. Slovenská republika pripravuje v marci emisiu, a preto v zásade je tu návrh na skrátené legislatívne konanie. Potrebujeme ten stav právnej istoty zabezpečiť tak, aby zahraniční investori do slovenských dlhopisov neboli spochybnení pri nákupe slovenských dlhopisov. To je dôvod reálne na skrátené legislatívne konanie. Poprosím o prerokovanie návrhu zákona. Ďakujem veľmi pekne.
Blanár, Juraj, podpredseda NR SR (2022-05-05):
Ďakujem obom, pánovi navrhovateľovi aj pánovi spravodajcovi a prerušujem rokovanie o tomto bode programu. Postúpime teraz k prvému čítaniu o návrhu poslancov Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov. Je to bod programu 49, pod parlamentnou tlačou 993 a návrh na pridelenie výborom je v rozhodnutí 1032. Udeľujem teraz slovo pánovi poslancovi Erikovi Tomášovi, ktorý za skupinu poslancov tento návrh zákona uvedie. Nech sa páči, pán poslanec. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 993.)
Pellegrini, Peter, predseda NR SR (2015-04-22):
Ďakujem veľmi pekne. Na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Pán poslanec Viskupič.
Figeľ, Ján, podpredseda NR SR (2015-11-13):
Ďakujem pekne. Otváram všeobecnú rozpravu. Písomne som dostal dve mená, alebo prihlášku od Pavla Zajaca za klub kresťanských demokratov a pani Vittekovú individuálne, SMER – SD. Nech sa páči v tomto poradí. Pavol Zajac ako prvý.
Dej, Dávid, poslanec NR SR (2024-01-23):
Ďakujem pekne za slovo, pán predsedajúci. A, pani Kalmárová, vám veľmi pekne ďakujem za váš prejav. Spomenuli ste niekoľko citátov, ja použijem dva. Ten prvý je, aký zákon, taká obhajoba. Mali sme tu možnosť vidieť členov a členky vlády, keď tu bola pani prezidentka, ako taká obhajoba tohto zákona, za ktorým si teda stoja, vyzerá. Jedna z koaličných strán tu ani nebola prítomná, ďalší koaličný poslanec, resp. podpredseda parlamentu si tu čítal knihu a ďalší zvyšní koaliční poslanci tu mali vyvesené vlajky Slovenskej republiky. A teda ja si myslím, že tá obhajoba, keď si stojím za nejakým zákonom, by mala vyzerať trošku ináč, nie tak, že tu nie som alebo si čítam knihu, ale tak, že mám tú možnosť vystúpiť v pléne Národnej rady a ten zákon si obhájiť a neutekať potom na úrad vlády a nakydať na každého, kto každý za to môže a prečo vlastne im chce každý ublížiť. No a ten druhý citát je, už to tu bolo spomenuté, vyhraj voľby a môžeš všetko. No to je práve to, ako táto vláda funguje a to je asi to všetko podstatné, čo o tejto vláde potrebujeme vedieť. Ale ono dôležité je spomenúť, že v modernom funkčnom právnom štáte práve ten, kto vyhrá voľby, rešpektuje zákony, rešpektuje ústavu. A to je veľmi dôležité práve preto, aby ten, kto vyhral voľby, nemohol všetko. A takisto ako tu už jeden koaličný poslanec na nás reagoval, že máme vytiahnuť päty z Bratislavy a pozrieť sa, čo naozaj trápi ľudí, tak ja som tie päty z Bratislavy vytiahol a videl som plné námestia vo veľa mestách a myslím si, že tí ľudia naozaj to, čo chcú, je to, aby tá vláda držala sa nejakých princípov právneho štátu, aby sa držala zákonov, lebo ako potom má koalícia motivovať ľudí, aby tie zákony dodržiavali, keď ich koalícia sama dodržiavať nevie. Takže ja si myslím, že ak tu niekto hovoril o novej politickej kultúre, tak o nej netreba len hovoriť, ale treba aj tak konať. Ďakujem veľmi pekne.
Figeľ, Ján, podpredseda NR SR (2015-03-10):
Pán Uhliarik, chcete reagovať? Nie. Ďalším rečníkom prihláseným do rozpravy je Alojz Hlina. Nech sa páči, pán kolega, máte slovo.
P. Hrušovský, predseda NR SR: (2003-04-23):
(Hlasovanie.) Prítomných je 92 poslancov, 87 za návrh, zdržal sa 1, nehlasovali 4. Návrh sme schválili. Ďakujem pánovi poslancovi. Prosím, aby zostal na mieste spravodajcu, keďže je spravodajcom ďalších dvoch návrhov, a zároveň prosím pána podpredsedu vlády, aby uviedol z poverenia vlády návrh zákona, ktorým sa mení a dopĺňa zákon 240/2001 Z. z. o orgánoch štátnej správy v colníctve, ktorý prerokúvame ako tlač 195. Pán podpredseda, nech sa páči, máte slovo.
Pellegrini, Peter, podpredseda NR SR (2020-07-24):
Pán poslanec Blcháč.
Pfundtner, Edita, poslankyňa NR SR (2014-12-11):
Vážená pani predsedajúca, ďakujem veľmi pekne za slovo. Vážené panie poslankyne, vážení páni poslanci, dovoľte, aby som v zmysle ustanovenia § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu ústavného zákona. Predmetný návrh ústavného zákona spĺňa po formálnoprávnej stránke všetky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh ústavného zákona prerokoval ústavnoprávny výbor a výbor pre verejnú správu a regionálny rozvoj. Ako gestorský navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia uvedeného návrhu ústavného zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada vo všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pani predsedajúca, otvorte, prosím, všeobecnú rozpravu.
Jurinová, Erika, podpredsedníčka NR SR (2013-10-15):
Ďakujem pekne, pani spravodajkyňa. Otváram všeobecnú rozpravu. Do rozpravy som dostala písomnú prihlášku pána poslanca Jozefa Mihála, Eriky Jurinovej a pani poslankyni Viery Tomanovej. Dávam slovo prvému prihlásenému rečníkovi pánovi poslancovi Mihálovi, nech sa páči.
Krištúfková, Petra, poslankyňa NR SR (2018-03-14):
Ďakujem za slovo. Takže podávame návrh, ktorým chceme pomôcť tam, kde je to naozaj potrebné. Verím, že opisovať situáciu rodiny, kde je ťažko postihnutý člen alebo dieťa, nie je nutné a vieme si predstaviť celý chod a priebeh, ktorý musí táto rodina tomu prispôsobovať. Hovorím o príspevku na osobnú asistenciu, ktorá slúži na integráciu zdravotne ťažko postihnutého člena alebo dieťaťa do spoločnosti. Nárok na tento príspevok už vzniká v šiestom roku života, takže si musíme uvedomiť potrebu kvality asistencie. V súčasnosti za jednu hodinu osobnej asistencie dostane asistent zaplatené 2,78 eura. Podotýkam, že v roku 2009 bola táto suma valorizovaná len o 20 centov. Realitou však je, že za daných podmienok je veľmi ťažké vôbec nájsť pre zdravotne ťažko postihnutého člena, aj dieťa, osobného asistenta. Je jedno, či ide o ekonomicky slabšie alebo silnejšie regióny, pretože tam, kde je práce dosť, je táto suma nízka a zdravotne ťažko postihnuté osoby doplácajú osobnému asistentovi z vlastného vreca. A tam, kde je práce málo, je vykonávanie osobnej asistencie núdzovým riešením, čo sa samozrejme odzrkadľuje na kvalite. Sme tu dva roky a na tento problém sme neustále upozorňovaní zo strany zdravotne ťažko postihnutých, ale aj ich rodín. Osobný asistent navyše odvádza z príjmu daň, pokiaľ nevykonáva asistenciu v rozsahu aspoň 140 hodín mesačne, čo z neho robí poistenca štátu. Z údajov ďalej vyplýva, že za posledné štatisticky spracované roky bol peňažný príspevok poskytnutý v priemere mesačne 138 hodín osobnej asistencie. Máme evidovaných vyše 10 700 poberateľov za rok 2017. Keďže minister Richter deklaroval postupné zvyšovanie príspevku na opatrovanie až na výšku čistej minimálnej mzdy do roku 2020, tak by som práve týmto návrhom chcela dosiahnuť to, aby sa nezabudlo aj na príspevok, ktorý sa týka osobnej asistencie. Preto navrhujeme zvýšiť hodinovú sadzbu osobného asistenta na 4 eurá. Zohľadní sa tým požadovaná cena práce. A hlavne vytvorí sa tak predpoklad k lepšej dostupnosti osobnej asistencie a tým sa určite zjednoduší a uľahčí integrácia zdravotne ťažko postihnutých osôb do spoločnosti. A v prvom rade sa znížia náklady rodín, pretože dneska sú nútené doplácať za túto službu a vieme, že práve rodiny so zdravotne ťažko postihnutým členom alebo dieťaťom majú najmenej finančných prostriedkov v rodine. Takže tento návrh je potrebný a logický. Ďakujem.
Ďuriš Nicholsonová, Lucia, podpredsedníčka NR SR (2017-04-06):
Na vaše vystúpenie, pani poslankyňa, registrujem jednu faktickú poznámku. Končím možnosť prihlásiť sa s faktickou poznámkou. Pán poslanec Mihál.
Grendel, Gábor, podpredseda NR SR (2021-06-30):
Prezentujme sa a hlasujme. (Hlasovanie.) Prítomných 125 poslancov, za 124, proti nikto, nezdržal sa nikto, 1 nehlasoval. Konštatujem, že Národná rada sa uzniesla, že prerokuje tento návrh v druhom čítaní , preto pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Nech sa páči, pán spravodajca.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 134, za 130, proti 2, nehlasovali 2. Konštatujem, že sme tento návrh schválili. Prosím povereného člena výboru pre hospodárske záležitosti poslanca Štefana Vavreka, aby uviedol hlasovanie o bode 27 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania, tlač 1424. (Hlasovanie o vládnom návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony , tlač 1424.)
Blanár, Juraj, podpredseda NR SR (2021-09-17):
S faktickou poznámkou pán poslanec Kristián Čekovský.
J. Halecký, poslanec: (2010-02-11):
Chcem podotknúť, že to opatrenie je náročné z toho dôvodu, že si vyžaduje vysoké finančné nároky, prostriedky, ktoré v prepočte odhadom presahujú sumu 40 mil. eur, teda pre názornosť je to viacej ako 1,2 mld. Sk podľa predchádzajúcej slovenskej meny, takže je to opatrenie, ktoré skutočne aj ministerstvo financií, aj Sociálna poisťovňa, aj vláda, teda aj my v parlamente musíme starostlivo zvažovať. Je to však opatrenie, ktoré sa dotýka alebo bude dotýkať podľa podmienok, aké budú na trhu práce a podľa vývoja nezamestnanosti, od 30 až do 50 tisíc nezamestnaných. Čiže je to opatrenie, ktoré pozitívne ovplyvní situáciu nezamestnaných a ako som už spomínal tej aktívnej skupiny, skupiny tesne pred dôchodkom alebo po skončení školy. Myslím si, že toto opatrenie vyvolalo trošku viacej pohybu a možnože aj emócií v radoch opozície, ale aj koalície z toho dôvodu, že, ako som už spomínal, finančná náročnosť je možno vyššia ako finančná náročnosť všetkých pasívnych opatrení, ktoré sa v predchádzajúcom období zo strany vlády a terajšej koalície  navrhovali a pravdepodobne aj realizovali. Takže sme reálne zvažovali finančné možnosti a kroky, ktoré je možné teraz urobiť. A druhou otázkou, ktorou sme sa zaoberali, to je dĺžka poberania dávky v nezamestnanosti. Musím sa priznať, že ju analyzujeme, posudzujeme, prichádzame k záveru, že je finančne asi 4-násobne náročnejšia ako opatrenie, ktoré v svojom pozmeňujúcom návrhu teraz navrhujem, takže pristupujeme k tomu racionálne, s rozvahou a uvidíme, čo nám najbližšia budúcnosť ukáže. Preto, vážené panie kolegyne, páni kolegovia, vážená pani ministerka, vážení poslanci, prosím vás o podporu tohto opatrenia, ktoré je v prospech nezamestnaných a pomerne veľkej skupiny nezamestnaných. Ďakujem vám za pozornosť.
Ľupták, Pavel, poslanec NR SR (2024-04-24):
Ďakujem pekne. Spomínali ste, že pán premiér Fico teda že nám navrhoval také riešenie, však znížme spotrebné dane a tak ďalej, treba povedať, že v akom čase to navrhoval. Navrhoval to v čase prudko rastúcej inflácie, ešte sa nevedelo, kde sa tá inflácia zastaví a jednoducho toto urobilo veľký prievan v peňaženkách firiem, ale aj bežných občanov a hlavne tých, tých najslabších, ktorí sa doteraz z toho ešte nespamätali, hej. Takže, samozrejme, z opozície sa dostal SMER do vlády, aj my niektorí nezávislí poslanci, dobre viete, pán Viskupič, že stojí pred nami úloha vyriešiť tú sekeru, ktorá je neskutočná, a plus máme najvyššie 1,5 mld. tento rok akože konsolidácie verejných financií. Ale mám na vás otázku, že vy tento návrh dávate na základe nejakej analýzy, ktorú ste si ako robili, vypočítali ste si niečo, alebo to len tak ako keby odhadujete? Lebo platí také to staroveké, že nemáte peniaze v štátnej kase, znížte dane, ale ja keď si predstavím mapku Slovenska, keď si predstavím tých občanov, ktorí chodia či už do Poľska, do Maďarska alebo do Rakúska lacnejšie natankovať, tak možno mi vynde, že sa ušetrí, alebo ten príjem do štátneho rozpočtu, že natankujú tu, je možno plus 15 %, ale stále sme 85 % vlastne mínus v príjmoch štátneho rozpočtu, a to je asi zlé číslo. Možno mi pán Kamenický odpovie, či existuje takáto nejaká analýza, keby sa takéto niečo urobilo, aký to bude mať dopad na štátny rozpočet. Takže len toľko z mojej strany.
Halgašová, Jarmila, poslankyňa NR SR (2021-07-01):
... my sa snažíme riešiť veci odborne a nie politicky. Tak ako hovorí programové vyhlásenie vlády v časti pre životné prostredie, áno, tento presun tam je uvedený, ale v časti pre pôdohospodárstvo je uvedené, že po dôslednej expertíze a diskusii so všetkými zainteresovanými subjektami v tomto návrhu zákona je naozaj veľa nezodpovedaných a otvorených otázok, ktoré musíme riešiť. A práve preto po diskusii s jednot... s obidvoma ministrami sme sa dohodli, že bude dodržané riadne pripomienkové konanie – 15 dňová lehota, kde teda by mali byť vyriešené určité otázky, pretože štátnej, štátny podnik LESY a ostatné aj TANAP, Lesný podnik Ulič a tak ďalej majú v kompetenciách rôzne činnosti, pretože oni vystupujú ako správca majetku štátu podľa zákona o lesoch a riešia nájomné zmluvy, súdne spory, zámeny majetku štátu, podklady na prevod správy, podklady na prevody majetku štátu, obchodno-verejné súťaže, styk s Centrálnym registrom zmlúv, rovnako reštitúcia a tak ďalej. Čiže tu je, tu zostáva naozaj veľmi veľa nezodpovedaných otázok, ktoré je potrebné v rámci tejto lehoty vyriešiť, a ja osobne si myslím, že lesy v treťom stupni ochrany by mali zostať v pôsobnosti rezortu pôdohospodárstva. Uvidíme, ako sa budú plniť dohody o diskusiách a riešeniach problémov a podľa toho tento návrh zákona podporím alebo nepodporím v druhom čítaní. Ďakujem pekne.
M. Hort, podpredseda NR SR: (2009-12-02):
A teraz dávam slovo spoločnému spravodajcovi z výboru pre sociálne veci a bývanie  poslancovi Róbertovi Madejovi, aby informoval Národnú radu o výsledku rokovania výborov o tomto návrhu  zákona a aby odôvodnil návrh a stanovisko gestorského výboru. Nech sa páči, pán spravodajca.
Danko, Andrej, predseda NR SR (2016-09-08):
Ďakujem. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, prezentujme sa a hlasujme. (Hlasovanie.) Prítomných 143 poslancov, za 142, nehlasoval 1. Konštatujem, že Národná rada vyslovila súhlas s uvedenou zmluvou. Pokračujeme hlasovaním o bode 26 schváleného programu, ktorým je prvé čítanie o vládnom návrhu transplantačného zákona (tlač 195). Spravodajcom je člen výboru pre zdravotníctvo poslanec Jozef Valocký. Prosím ho, aby uviedol hlasovanie. [Hlasovanie o vládnom návrhu zákona o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov (transplantačný zákon) , tlač 195.]
Zemanová, Anna, poslankyňa NR SR (2021-09-28):
Kolega Rado, rada by som doplnila nejaké tie naozaj postoje strany SMER. Tak napríklad hlasovanie pri, Roberta Fica, ktorý hlasoval proti transparentnej regulácii prirodzených monopolov v energetike, zverejňovanie cenových návrhov a konaní, bolo to súčasťou Kilečka 1, Fico hlasoval proti. Zavedenie prolongácie pre fotovoltické elektrárne s najvyššou podporou, úspora 60 mil. eur ročne počas najbližších 5 rokov v TPS premietnuteľná do koncovej ceny elektriny. Parlament to schválil pred letom, ale Robert Fico sa hlasovania ani len nezúčastnil. Uvoľnenie trhového prostredia v oblasti výroby tepla. Zvolávateľ tejto schôdze Robert Fico sa pri hlasovaní zdržal. Akože je naozaj zvláštne, keď Fico sa pýta, aké sú riešenia, ale pritom nič pre to neurobí, aby sa na nich zúčastnil. Jednoducho nechodí do práce. A ešte dovoľte, tak by som rada zareagovala aj na pani Galekovú. Naozaj Asociácia SAPI vznikla ako reakcia na rozdávačky kapacít oligarchom SMER-u, aby sa oddelilo zrno od pliev, aby tí, čo to myslia s OZ úprimne, od tých, čo sa chcú nabaliť. Pretože OZ sú predovšetkým o presvedčení a trvalej udržateľnosti. Toto, žiaľ, bolo znásilnené a premenené na rabovačku pre pár vyvolených. Veronika Galeková to chcela zmeniť, ale sa jej to aj podarilo. Dnes aj vďaka nej fotovoltika už nie je žiadne panské huncútstvo, ale rozšírená bežne medzi ľuďmi a viacerí oligarchovia dostali týmto pádom na frak.
Paška, Pavol, predseda NR SR (2014-09-10):
(Hlasovanie.) 83 prítomných, 82 za, 1 sa zdržal. Schválili sme vládny návrh zákona o prekurzoroch výbušnín. Pán poslanec Bublavý uvedie v prvom čítaní hlasovanie o vládnom návrhu zákona č. 539 o podpore regionálneho rozvoja. Je to tlač 1085. (Hlasovanie o vládnom návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja , tlač 1085.)
Paška, Pavol, predseda NR SR (2014-03-25):
Poprosím pani poslankyňu Vittekovú, aby uviedla v prvom čítaní hlasovanie o návrhu poslancov Pašku a Hrušovského na vydanie ústavného zákona, ktorým sa mení a dopĺňa ústava. Je to tlač 921. (Hlasovanie o návrhu poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 921.)
Pročko, Jozef, poslanec NR SR (2023-11-21):
Ďakujem. Vo svojom vystúpení si, Julo, presne povedal, že keď sme prišli my do koalície a vládnuť, tak sme našli 1,5 miliardy. Už to tu bolo povedané, že keď sme odchádzali, tak sme nechali 8,5 miliardy. Čo to tu trepete, koalícia, čo tu trepete o rozvrátenosti?! Práve my, my sa zapíšeme zlatými písmenami, že sa začalo, že sa prestalo kradnúť a začali sa vyšetrovať zločinci, zločinci zo Smerohlasu. Čo vy potrebujete? Potrebujete ich upratať, potrebujete to všetko upratať. Že sa nehanbíte? Ja som si naozaj o niektorých tu myslel, že sú to čestní ľudia. Vy ste len poplatní tomu Ficovi a Pellegrinimu a lížete im, lížete im ručičku, ktorú vám podávajú. Ste hanbou niektorí, naozaj, ako tu počúvam. O čo, o akej rozvrátenosti tu rozprávate? Práve preto, že sa prestalo kradnúť, sme mohli dať ľuďom peniaze! Práve preto, že sa prestalo kradnúť, dostávali dôchodcovia, a vy im ich zoberiete tie peniaze. A prečo im ich zoberiete?! No aby ste mohli takých, ako boli Penťáci, ako sú iní finanční žraloci, opäť dotovať! Vy potrebujete niekde tie peniaze na projekty, ktoré, ktoré idete robiť. Vy to potrebujete niekde nahrabať. Vy musíte niekde dať tým, ktorým ste teraz dlžní za to, že vám dávali noviny, že ste mali v novinách. Keď sme odchádzali, tak sme nechali 8,5 miliardy, osem a pol miliardy. Fico nám nechal s Pellegrinim 1,5 miliardy. Tak čo tu trepete, o akom vládnutí zlom?! Čo tu trepete?! Ste, ste ľudia, ktorí chcú kradnúť! To je, to je neskutočné, od prvej chvíle. (Potlesk.)
P. Paška, predseda NR SR: (2008-12-03):
(Hlasovanie.) 140 prítomných, 84 za, 55 sa zdržalo, 1 nehlasoval. Konštatujem, že sme schválili vládny návrh zákona o prevencii kriminality . Teraz pán poslanec Richter v druhom čítaní uvedie hlasovanie o vládnom návrhu zákona o cestnej premávke a o zmene a doplnení niektorých zákonov (tlač 782).
P. Hrušovský, podpredseda NR SR: (2001-11-29):
(Hlasovanie.) Prítomných je 112 poslancov, za 111, zdržal sa 1. Konštatujem, že návrh sme schválili. Ďalší návrh, pán poslanec. J. Tuchyňa, poslanec: Pán predsedajúci, uznesenie výboru ma oprávňuje požiadať vás, aby ste nechali hlasovať o prerokovaní tohto návrhu zákona v treťom čítaní.
Pellegrini, Peter, predseda NR SR (2015-04-21):
Pán poslanec Přidal.
Blanár, Juraj, podpredseda NR SR (2020-12-17):
Ďalší s faktickou poznámkou pán poslanec Muňko, nech sa páči.
Grendel, Gábor, podpredseda NR SR (2021-03-19):
Pán poslanec Kočiš.
Blanár, Juraj, podpredseda NR SR (2022-03-17):
Vyhlasujem rozpravu za uzavretú. Pán navrhovateľ, nech sa páči, záveredné... záverečné slovo, môžete.
Blaha, Ľuboš, podpredseda NR SR (2024-04-23):
Na vaše vystúpenie, pani poslankyňa, evidujem osem faktických poznámok. Ako prvý sa prihlásil pán poslanec Jozef Pročko. Nech sa páči.
Valocký, Jozef, poslanec NR SR (2015-09-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015.